
 DR.30.10.2003 

 

12 

 Berkenaan dengan ...... [Disampuk]  Kita takut hilang kuasa, dengan kerana itu kita 
guna cara-cara yang lain?  Kita tidak takut.  Kita menang dengan majoriti yang amat besar 
setiap kali. [Tepuk]  Kita cuma bagi tahu kepada rakyat untuk memberi kemenangan  
sebanyak dua pertiga.  Tahun 1999, kita menang tiga perempat. [Tepuk]  Sebab itu Dewan 
ini ramai yang ada sama ada Ahli-ahli Dewan hendak tunjuk kepada boss ataupun tidak, 
mereka semua tahu di dalam pejabat saya ada video, saya dapat lihat semua yang 
bercakap ini.  Kalau dia hendak beraksi, hendak berlagak, semua saya tahu. 

 Puan Teresa Kok Suh Sim:  [Menyampuk] 

 Perdana Menteri:  Saya tidak hadir Dewan pasal meluat hendak dengar orang 
yang semacam itu bercakap. [Ketawa]  Berkenaan tyranny of the majority, ini satu ayat yang 
dipetik terus daripada Barat yang tak pernah senang hati dengan Malaysia.  Apa juga kita 
buat, semua tak betul.  Sebab itu kalau kita menang pilihan raya, dia kata kita kecoh, 
kononnya kita tipu.   

 Bila kita dah menang, kita dapat majoriti,..... oh!  Tyranny  of the majority.  Yang ini 
pun macam burung tiung.  Sebutlah apa yang Barat sebut.  Sebab itu bila ada orang Timur 
sebut tentang  Ibnu Khuldunkah apakah, dia tidak berapa senang hati.  Dia fikir ini Ibnu 
Khuldun mesti bodohlah.  Sebab itu ada sebut persamaan. 

 Jadi, bagi orang ini, kalau pun Al-Quran kata sesuatu dan tepat yang diamalkan 
oleh parti kerajaan maka Al-Quran itu silap.  Bukan dia silap.  Al-Quran itu silap.  Dia tafsir 
Al-Quran cara lain.  Jadi, dengan ini sampai bila pun tidak akan ada demokrasi pada 
pandangannya, bahawa dianya menikmati banyak daripada demokrasi di Malaysia ini tidak 
diberi penghargaan sama sekali.   

 Saya tak tahulah sama dia bersyukur ataupun tidak.  Tetapi manusia yang tahu 
bersyukur akan tahu bahawa banyak nikmat yang terdapat di dalam negara kita ini ialah 
hasil sebuah kerajaan yang berwibawa kerana dianya menjadi majoriti yang besar.  Kalau ia 
mempunyai majoriti yang kecil dan selalu terancam dengan ahli yang akan menyeberang ke 
parti lawan, maka kita tidak dapat melaksanakan segala dasar-dasar kerajaan, tidak akan 
ada pembangunan negara kita kerana tiap kali kita hendak membuat pembangunan, kita 
akan dikecam, diugut akan kalah dan kita tidak membuat pembangunan ini. 

Sebagai satu contoh, apabila kita hendak membuat Jambatan Pulau Pinang, 
bukan main marah lagi parti lawan, sekarang ini minta lagi satu.  [Sorak]  Tidak cukup satu, 
hendak lagi satu.  Itu sebab kita buat juga, tetapi kalau kita cuma majoriti yang kecil, tidak 
buatlah dan orang Pulau Pinang ikut seperti Malik Maidin, berenang hari-hari.  [Ketawa]  
Inilah dunia parti lawan. [Ketawa]  

 

5. Datuk Goh Siow Huat [Rasah] minta Menteri Perumahan dan Kerajaan 
Tempatan menyatakan adakah kementerian sedar didapati pemaju-pemaju perumahan 
sering menghadapi masalah membuang bahan-bahan sampah binaan seperti “concrete 
waste”, “plastic waste”, papan kayu dan sebagainya kerana bahan-bahan sampah yang 
begitu banyak tidak dibenarkan dibuang di kawasan sampah sarap kerajaan.  Bagaimana 
kerajaan mengatasi masalah bahan-bahan sampah binaan yang hendak dibuang oleh pihak 
pemaju dan kontraktornya. 

Menteri Perumahan dan Kerajaan Tempatan [Dato’ Seri Ong Ka Ting]:  Tuan 
Yang di-Pertua, untuk makluman Ahli Yang Berhormat, pada umumnya kerajaan negeri dan 
pihak berkuasa tempatan bertanggungjawab menyediakan tapak pelupusan sisa pepejal di 
negeri-negeri dan kawasan pihak berkuasa tempatan masing-masing.  Kebanyakan tapak-
tapak pelupusan sisa pepejal sedia ada adalah milik kerajaan negeri dan diuruskan oleh 
pihak berkuasa tempatan.   

Adalah menjadi amalan pihak berkuasa tempatan membenarkan semua jenis sisa 
pepejal perbandaran termasuk sisa bahan binaan kecuali sisa bahan buangan berjadual, 
dengan izin, scheduled waste, dilupuskan di tapak pelupusan sisa pepejal yang diuruskan 
oleh PBT.   



12 Berkenaan dengan ...... [Disampuk] Kita takut hilang kuasa, dengan kerana itu kita guna cara-cara yang lain? Kita tidak takut. Kita menang dengan majoriti yang amat besar setiap kali. [Tepuk] Kita cuma bagi tahu kepada rakyat untuk memberi kemenangan sebanyak dua pertiga. Tahun 1999, kita menang tiga perempat. [Tepuk] Sebab itu Dewan ini ramai yang ada sama ada Ahli-ahli Dewan hendak tunjuk kepada boss ataupun tidak, mereka semua tahu di dalam pejabat saya ada video, saya dapat lihat semua yang bercakap ini. Kalau dia hendak beraksi, hendak berlagak, semua saya tahu. Puan Teresa Kok Suh Sim: [Menyampuk] Perdana Menteri: Saya tidak hadir Dewan pasal meluat hendak dengar orang yang semacam itu bercakap. [Ketawa] Berkenaan tyranny of the majority, ini satu ayat yang dipetik terus daripada Barat yang tak pernah senang hati dengan Malaysia. Apa juga kita buat, semua tak betul. Sebab itu kalau kita menang pilihan raya, dia kata kita kecoh, kononnya kita tipu. Bila kita dah menang, kita dapat majoriti,..... oh! Tyranny of the majority. Yang ini pun macam burung tiung. Sebutlah apa yang Barat sebut. Sebab itu bila ada orang Timur sebut tentang Ibnu Khuldunkah apakah, dia tidak berapa senang hati. Dia fikir ini Ibnu Khuldun mesti bodohlah. Sebab itu ada sebut persamaan. Jadi, bagi orang ini, kalau pun Al-Quran kata sesuatu dan tepat yang diamalkan oleh parti kerajaan maka Al-Quran itu silap. Bukan dia silap. Al-Quran itu silap. Dia tafsir Al-Quran cara lain. Jadi, dengan ini sampai bila pun tidak akan ada demokrasi pada pandangannya, bahawa dianya menikmati banyak daripada demokrasi di Malaysia ini tidak diberi penghargaan sama sekali. Saya tak tahulah sama dia bersyukur ataupun tidak. Tetapi manusia yang tahu bersyukur akan tahu bahawa banyak nikmat yang terdapat di dalam negara kita ini ialah hasil sebuah kerajaan yang berwibawa kerana dianya menjadi majoriti yang besar. Kalau ia mempunyai majoriti yang kecil dan selalu terancam dengan ahli yang akan menyeberang ke parti lawan, maka kita tidak dapat melaksanakan segala dasar-dasar kerajaan, tidak akan ada pembangunan negara kita kerana tiap kali kita hendak membuat pembangunan, kita akan dikecam, diugut akan kalah dan kita tidak membuat pembangunan ini. Sebagai satu contoh, apabila kita hendak membuat Jambatan Pulau Pinang, bukan main marah lagi parti lawan, sekarang ini minta lagi satu. [Sorak] Tidak cukup satu, hendak lagi satu. Itu sebab kita buat juga, tetapi kalau kita cuma majoriti yang kecil, tidak buatlah dan orang Pulau Pinang ikut seperti Malik Maidin, berenang hari-hari. [Ketawa] Inilah dunia parti lawan. [Ketawa]. 5. Datuk Goh Siow Huat [Rasah] minta Menteri Perumahan dan Kerajaan Tempatan menyatakan adakah kementerian sedar didapati pemaju-pemaju perumahan sering menghadapi masalah membuang bahan-bahan sampah binaan seperti "concrete waste", "plastic waste", papan kayu dan sebagainya kerana bahan-bahan sampah yang begitu banyak tidak dibenarkan dibuang di kawasan sampah sarap kerajaan. Bagaimana kerajaan mengatasi masalah bahan-bahan sampah binaan yang hendak dibuang oleh pihak pemaju dan kontraktornya. Menteri Perumahan dan Kerajaan Tempatan [Dato' Seri Ong Ka Ting]: Tuan Yang di-Pertua, untuk makluman Ahli Yang Berhormat, pada umumnya kerajaan negeri dan pihak berkuasa tempatan bertanggungjawab menyediakan tapak pelupusan sisa pepejal di negeri-negeri dan kawasan pihak berkuasa tempatan masing-masing. Kebanyakan tapak- tapak pelupusan sisa pepejal sedia ada adalah milik kerajaan negeri dan diuruskan oleh pihak berkuasa tempatan. Adalah menjadi amalan pihak berkuasa tempatan membenarkan semua jenis sisa pepejal perbandaran termasuk sisa bahan binaan kecuali sisa bahan buangan berjadual, dengan izin, scheduled waste, dilupuskan di tapak pelupusan sisa pepejal yang diuruskan oleh PBT.